O p a t r e n i e
Ministerstva financií Slovenskej republiky
z 21. októbra 2011
č. MF/24031/2011-74,
ktorým sa mení a dopĺňa opatrenie Ministerstva financií Slovenskej  republiky zo 14. decembra 2005 č. MF/22933/2005-74, ktorým sa ustanovujú podrobnosti o usporiadaní a označovaní položiek individuálnej účtovnej závierky, obsahovom vymedzení týchto položiek a rozsahu údajov určených z účtovnej závierky na zverejnenie pre zdravotné poisťovne v znení neskorších predpisov

Ministerstvo financií Slovenskej republiky podľa § 4 ods. 2 zákona č. 431/2002 Z. z. o účtovníctve v znení neskorších predpisov ustanovuje:

Čl. I

Opatrenie Ministerstva financií Slovenskej  republiky zo 14. decembra 2005 č. MF/22933/2005-74, ktorým sa ustanovujú podrobnosti o usporiadaní a označovaní položiek individuálnej účtovnej závierky, obsahovom vymedzení týchto položiek a rozsahu údajov určených z účtovnej závierky na zverejnenie pre zdravotné poisťovne (oznámenie č. 607/2005 Z. z.) v znení  opatrenia z 13. decembra 2007 č. MF/25864/2007-74 (oznámenie č. 629/2007 Z. z.), opatrenia z 27. novembra 2008 č. MF/24443/2008-74 (oznámenie č. 503/2008 Z. z.), opatrenia z 3. decembra 2009 č. MF/19523/2009-74 (oznámenie č. 528/2009 Z. z.) a opatrenia z 26. novembra 2010 č. MF/25054/2010-74 (oznámenie č. 457/2010 Z. z.) sa  mení a dopĺňa takto:

1.	§ 1 sa dopĺňa odsekom 4, ktorý znie:
„(4) Zostavená účtovná závierka sa predkladá v jednom vyhotovení miestne príslušnému daňovému úradu v termínoch pre podávanie daňových priznaní a účtovná závierka schválená príslušným orgánom účtovnej jednotky sa predkladá v jednom vyhotovení miestne príslušnému daňovému úradu do 30 dní po jej schválení, ak účtovná jednotka znova otvorila účtovné knihy podľa § 16 ods. 10 zákona. Zostavená priebežná účtovná závierka sa predkladá do Štátnej pokladnice prostredníctvom systému štátnej pokladnice1) v termínoch pre podávanie priebežnej účtovnej závierky podľa osobitného predpisu1a).“.

Poznámky pod čiarou k odkazom 1 a 1a znejú:
„1) § 2 ods. 2 písm. h) zákona č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov.
1a) Zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov.“.

Doterajší odkaz 1 a poznámka pod čiarou k odkazu 1 sa označujú ako odkaz 1b a poznámka pod čiarou k odkazu 1b. 

2.	V § 2 ods. 6 sa na konci pripája táto veta: „Poznámky k priebežnej účtovnej závierke podľa osobitného predpisu1c) sa zostavujú v skrátenej štruktúre minimálne v rozsahu podľa čl. IX prílohy č. 3, ktorý nadväzuje na položky účtovnej závierky v úplnej štruktúre.“. 
Poznámka pod čiarou k odkazu 1c znie:
„1c) § 15 ods. 1 písm. k) zákona č. 581/2004 Z. z.“.

3.	§ 2 sa dopĺňa odsekom 7, ktorý znie:
„(7) Vo vzorových tabuľkách uvedených v čl. IX prílohy č. 3 sa pre potreby zostavenia poznámok k priebežnej účtovnej závierke údaj za bezprostredne predchádzajúce účtovné obdobie vykazuje v súlade s § 18 ods. 3 a 4 zákona. Vzorové tabuľky uvedené v čl. IX prílohy č. 3 sa môžu doplniť podľa potrieb účtovnej jednotky.“.

4.	Za § 4b sa vkladá § 4c, ktorý vrátane nadpisu znie:
„§ 4c
Prechodné ustanovenie k úpravám účinným od 31. decembra 2011

Podľa tohto opatrenia sa postupuje po prvýkrát pri zostavovaní priebežnej účtovnej závierky za štvrtý štvrťrok 2011 a pri zostavení individuálnej účtovnej závierky za rok 2011.“.
 
5.	Príloha č. 3 sa nahrádza prílohou k tomuto opatreniu. 

Čl. II

Toto opatrenie nadobúda účinnosť 31. decembra 2011.

Ivan Mikloš
podpredseda vlády a minister financií